
Vasalás által dominált forgácsolási körülmények azonosítása fémötvözetek ellenirányú marása esetén

A korszerű termékek fejlődése a miniatürizálás irányába tart, egyre kisebb méretű alkatrészekre érkezik igény, ezek megfelelő pontosságú forgácsolása során gyakran felmerül a minimális rétegvastagsággal kapcsolatos problémák egyike, ami az anyagleválasztás előtti hidegalakító vasalás. A hidegalakító vasalás hatására jelentősen megnő a szerszám kopása, valamint az így kialakuló lokális felkeményedés a munkadarabon rontja a megmunkált felület minőségét. Jelen cikkben ellenirányú marási kísérletek során rögzített erőkön keresek jellegzetes pontokat, melyekre az előtolásnak, forgácsolósebességnek és az anyagminőségnek a hatását vizsgálom. A felhasznált anyagok C45 általános rendeltetésű acél, S960QL nagy szilárdságú szerkezeti acél és AlMgSi1 alumíniumötvözet.



